Diari Oficial de la Generalitat Valenciana


Sumari del DOGV 848, del 17-06-1988 (1988/811443)

ORDRE de 30 de maig de 1988, de la Conselleria de Sanitat i Consum, per la qual es crea el Programa Especial de Cardioestimulació i Marcapassos en la Comunitat Valenciana.
---------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1988/05/30/(4)/dof/vci/html**

### Dades del document

Número de DOGV
:   848

Data del DOGV
:   17-06-1988

Secció del DOGV
:   DISPOSICIONS GENERALS

Número del document
:   1988/811443


Data del document
:   30-05-1988

Organisme emissor
:   Conselleria de Sanitat i Consum

Tipus de document
:   Ordre

Anàlisi jurídica

Ordre de 30 de maig de 1988, de la Conselleria de Sanitat i Consum, per la qual es crea el Programa Especial de Cardioestimulació i Marcapassos en la Comunitat Valenciana.  
En els darrers anys s'ha produït un notable canvi en els tractaments dels trastorns del ritme cardíac mitjançant la implantació dels marcapassos. La raó d'això és el gradual desplegament de les tècniques d'exploració, les quals permeten de fer diagnòstics molt més específics i conseqüentment implantar aparells amb modes d'estimulació cada vegada més complexos. Aquesta situació condueix a un progressiu increment anual en el nombre d'implantacions, la qual cosa demana una major vigilància i exigeix un perfeccionament en les tècniques de control.  
L?escassa informació dels marcapassos implantats, la falta de mitjans personals i materials específics per al seu seguiment en els Hospitals de la Comunitat Autònoma, demanen d'establir una estructura que responga a les necessitats de l'atenció sanitària.  
Per a això, cal crear una sèrie de mitjans de control que permeten d'assegurar les garanties tècniques i sanitàries dels estimuladors cardíacs i de sondes-elèctrodes que s'implanten en la Comunitat. Totes aquestes mesures es resumeixen en el Programa Especial que s'aprova per la present Ordre, dins del Pla aprovat pel Decret 47/1988, de 12 d'abril, del Consell, i on es recullen les experiències acumulades per l'activitat que en aquest sentit exercia ja fa mesos una Unitat provisional de Marcapassos, dins la Conselleria.  
En atenció d'aquests motius, a proposta del Comitè Directiu del Pla de Programes Especials d?Assistència Sanitària, i d'acord amb el que preveu l'article cinqué del Decret 47/1988, de 12 d'abril, del Consell,  
ORDENE:  
Article primer  
S'aprova el Programa Especial de Cardioestimulació i Marcapassos, dins del marc del Pla de Programes Especials d?Assistència Sanitària de la Comunitat Valenciana.  
Article segon  
D'acord amb el que preveu el Decret 47/1988, de 12 d?abril, el Programa Especial de Cardioestimulació i Marcapassos s'adscriu a la Direcció General de Planificació de l'Assistència Sanitària, i el seu control i direcció l?efectuarà el Comitè Directiu que regula l'article quart de l?esmentat Decret.  
Article tercer  
Són objectius del Programa Especial de Cardioestimulació i Marcapassos:  
a) Determinar les característiques funcionals aconsellables que han de reunir els estimuladors cardíacs i sondes-elèctrodes que s'adquiriran per a la implantació en els Centres hospitalaris dependents de la Conselleria de Sanitat i Consum.  
b) Dur un registre de dades on s'inclouran els aspectes tècnics dels estimuladors i sondes-elèctrodes implantats en els Hospitals de la Comunitat Valenciana.  
c) Realitzar un seguiment dels estimuladors cardíacs i sondes-elèctrodes implantats i la comunicació als Centres hospitalaris si és detectat un comportament anormal de qualssevol d'ells.  
d) Verificar la qualitat dels estimuladors cardíacs i sondes-elèctrodes seleccionats, sempre que es considere oportú.  
e) Revisar periòdicament els nous models d'estimuladors i de sondes-elèctrodes que apareguen en el mercat per a llur possible implantació en la Comunitat Valenciana.  
f) Promoure, en col·laboració amb les Societats Científiques, el desplegament d'investigació en la matèria, contribuint a establir programes de formació continua i a la realització de cursos de perfeccionament dirigits a garantir la formació dels professionals en matèria de cardioestimulació.  
g) Mantenir la posada al dia d'un llibre guia, amb les característiques de tots els estimuladors i sondes que hagen estat acceptats pel Ministeri de Sanitat i Consum, per a la implantació al nostre país.  
h) Qualssevol altres relacionats amb la matèria objecte del Programa.  
Article quart  
Amb caràcter funcional per al compliment del Programa, existirà una unitat de Marcapassos que s'encarregarà del Registre de dades i la resta de gestions ordinàries per al desplegament dels objectius del programa.  
L?esmentada Unitat dependrà de la Direcció General de Planificació de l'Assistència Sanitària, i les seues despeses seran sufragades a càrrec de les dotacions pressupostàries d'aquest Centre Directiu.  
Els diversos Centres Hospitalaris trametran a la Unitat de Marcapassos les dades que hauran de figurar en el Registre, així com els estimuladors explantats.  
Article cinqué  
D'acord amb el que estableix l'article seté del Decret 47/88, de 12 d'abril, el Programa Especial de Cardioestimulació i Marcapassos comptarà per a la seua efectivitat amb:  
a) Un Grup Assessor Tècnic, els membres del qual seran nomenats pel Conseller de Sanitat i Consum, i que estarà format per professionals del sector de cardioestimulació i en col·laboració amb les corresponents societats científiques.  
b) El Coordinador del Programa i del Grup Assessor Tècnic, que s'integrarà com a Vocal en el Comitè Directiu del Pla de Programes Especials.  
El Coordinador tindrà com a funcions complir i fer complir les mesures adoptades pel Comitè Directiu i impulsar i coordinar els treballs del Grup Assessor Tècnic i de la Unitat de Marcapassos.  
DISPOSICIONS FINALS  
Primera  
Es facultada la Direcció General de Planificació de l'Assistència Sanitària per dictar les instruccions que calguen per a l?execució i el desplegament de la present norma.  
Segona  
A tot el que no preveu aquesta Ordre, serà d'aplicació el règim contingut en el Decret 47/1988, de 12 d'abril, del Consell.  
Tercera  
La present Ordre vigirà l?endemà de la publicació en el Diari Oficial de la Generalitat Valenciana.  
València, 30 de maig de 1988.  
El Conseller de Sanitat i Consum,   
JOAQUIN COLOMER SALA


Còpia Permalink ELI